## Odluka o izmjeni Odluke, klasa: 612-12/10-02/0028, urbroj: 567-05-13-34 od 20. siječnja 2014.

### NN 12/2014 (31.1.2014.), Odluka o izmjeni Odluke, klasa: 612-12/10-02/0028, urbroj: 567-05-13-34 od 20. siječnja 2014.

12 31.01.2014 Odluka o izmjeni Odluke, klasa: 612-12/10-02/0028, urbroj: 567-05-13-34 od 20. siječnja 2014.

VIJEĆE ZA ELEKTRONIČKE MEDIJE

233

Vijeće za elektroničke medije, u sastavu Ernest Strika, zamjenik predsjednika Vijeća te Damir Hajduk, Suzana Kunac, Vesna Roller i Robert Tomljenović kao članovi Vijeća, na temelju odredbe članka 67. stavka 1. i članka 69. stavka 1. podstavka 1. Zakona o elektroničkim medijima (»Narodne novine«, broj 153/09., 84/11. i 94/13.), članka 3. točke c) Zakona o koncesijama (»Narodne novine«, broj 125/08. i 90/11.), članka 62. stavka 1. Zakona o koncesijama (»Narodne novine«, broj 143/12.), članka 20. stavka 1. Pravilnika o sadržaju i postupku javnog natječaja za davanje koncesije za obavljanje djelatnosti televizije i radija (»Narodne novine«, broj 46/10. i 113/10.) i članka 21. stavka 1. točke 1. Statuta Agencije za elektroničke medije (»Narodne novine«, broj 90/10.), u postupku pokrenutom po službenoj dužnosti, radi davanja koncesije za obavljanje medijske djelatnosti televizije – emitiranje specijaliziranih televizijskih kanala u zemaljskoj mreži unutar Multipleksa D (3 kanala), postupajući po presudi Visokog upravnog suda Republike Hrvatske poslovni broj: Us-1097/2011-8 od 24. srpnja 2013., na 2-14 sjednici održanoj 20. siječnja 2014. godine, donosi

ODLUKU

O IZMJENI ODLUKE

I. Točka VI. Odluke o davanju koncesije, klasa: 612-12/10-02/0028, urbroj: 567-06-13-26 od 6. studenoga 2013. godine mijenja se i glasi:

Rok za sklapanje ugovora o koncesiji je 90 (devedeset) dana od dana objave Odluke u »Narodnim novinama«. Ako odabrani ponuditelj u tom roku ne sklopi ugovor o koncesiji Vijeće će poništiti odluku o davanju koncesije, a nakladnik nema pravo na naknadu štete.

II. Ostali dijelovi Odluke ostaju nepromijenjeni.

III. Odluka će se objaviti u »Narodnim novinama«.

Obrazloženje

Vijeće za elektroničke medije, postupajući po presudi Visokog upravnog suda Republike Hrvatske poslovni broj: Us-1097/2011-8 od 24. srpnja 2013., dana 6. studenoga2013. godine donijelo je odluku o davanju koncesije za obavljanje medijske djelatnosti televizije – specijaliziranih televizijskih kanala u zemaljskoj mreži unutar Multipleksa D.

Odlukom je u točki VI. bilo određeno da je rok za sklapanje ugovora o koncesiji je 60 (šezdeset) dana od dana objave Odluke u »Narodnim novinama«. Ako odabrani ponuditelj u tom roku ne sklopi ugovor o koncesiji Vijeće će poništiti odluku o davanju koncesije, a nakladnik nema pravo na naknadu štete.

Odluka je objavljena u »Narodnim novinama« broj 139 od 20. studenoga 2013. godine, a krajnji rok za potpisivanje Ugovora bio bi 19. siječnja (nedjelja) 2014. godine. Kako članak 81. stavak 2. Zakona o općem upravnom postupku (»Narodne novine«, broj 47/09.) propisuje da Kad zadnji dan roka pada u nedjelju, na blagdan ili u drugi dan kad javnopravno tijelo ne radi, rok istječe prvoga sljedećega radnog dana krajnji rok za potpisivanje Ugovora bio bi 20. siječnja 2014. godine.

Trgovačko društvo HOO TV d.o.o. u postupku dokazivanja ispunjavanja minimalnih kadrovskih uvjeta propisanih Pravilnikom o minimalnim uvjetima za obavljanje audio i audiovizualnih medijskih usluga i vođenju očevidnika (»Narodne novine«, broj 66/10.) dostavilo je zadnjeg dana roka za potpisivanje ugovora (20. siječnja 2014. godine) dokaze o ispunjavanju istih.

Vijeće za elektroničke medije utvrdilo je da ima nedostatan rok za utvrđivanje pravovaljanosti dostavljenih dokaza o ispunjavanja kadrovskih uvjeta te je produžilo rok za potpisivanje ugovora o koncesiji kako bi utvrdilo sve činjenice i dokaze potrebne za potpisivanje istoga.

Slijedom navedenoga riješeno je kao u izreci ove Odluke.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred mjesno nadležnim upravnim sudom u roku od 30 dana od dana dostave odluke. Tužba se predaje sudu neposredno u pisanom obliku, usmeno na zapisnik ili se šalje poštom, odnosno dostavlja elektronički.

Klasa: 612-12/10-02/0028

Urbroj: 567-06-13-34

Zagreb, 20. siječnja 2014.

Zamjenik ravnatelja Agencije
zamjenik predsjednika Vijeća
mr. sc. Ernest Strika, v. r.

Odluka, NN 12/2014-233